KRPZ-TN-OKAP-126-011/2022 Trenčín 04. 11. 2022

**SOM SENIOR, KTORÝ SA NEDÁ OKLAMAŤ!**

To si povedal 84-ročný senior z okr. Trenčín a tak aj urobil. Krásny príklad toho, ako zachovať duchaprítomnosť, nedať sa oklamať a obrať o peniaze.

Duchaprítomného seniora telefonicky na pevnú linku kontaktoval neznámy muž z utajeného telefónneho čísla a predstavil sa ako zamestnanec Poštovej banky, mal sa volať Marcel Petrovický a žiadal údaje z kreditnej karty, aby bola vykonaná transakcia 460 €, ktorú však oznamovateľ nezadával .

Senior uviedol, že nie, neposkytol mu žiadne údaje o platobnej karte, zložil mu telefón a vyrozumel nás.

**SENIORI, NEZABUDNITE**

* **PREVERUJTE A VYHODNOCUJTE** informácie, ktoré sú vám podsúvané neznámymi volajúcimi, či to je reálne, alebo nie.
* **DOPRAJTE SI ČAS**. Nedajte sa vmanipulovať do stresu a časovej tiesne opakovanými vetami, ktoré vytvárajú nátlak.
* Zachovajte **POKOJ a UVAŽUJTE**.